**НА НАРОДНО ЧИТАЛИЩЕ ,,Н.Й.ВАПЦАРОВ – 1947г. “ с.Чуковец**

**ул. ,, ПЪРВА “ № 3** [**E-mail-**](mailto:E-mail-nch.chernik@abv.bg) **chitalishte vaptsarov @abvbg ; ТЕЛ:086282265**

**І. ГЛАВА ПЪРВА. ОБЩИ ПОЛОЖЕНИЯ.**

Чл.1. С този устав се урежда учредяването, устройството, управлението, дейността, имуществото, финансирането, издръжката и прекратяването на Народно читалище ,,Н.Й.ВАПЦАРОВ-1947г.”гр./с.Чуковец

Чл. 2. (1) Народно читалище ,,Н.Й.ВАПЦАРОВ – 1947г.” гр./с.Чуковец е традиционно самоуправляващо се културно – просветно сдружение на жителите от гр./с.Чуковец, което изпълнява и държавни културно-просветни задачи. В неговата дейност могат да участват всички физически лица без ограничения и без оглед на възраст, пол, политически и религиозни възгледи, и етническо самосъзнание.

(2)Читалището е юридическо лице с нестопанска цел с наименование НЧ “Н.Й.ВАПЦАРОВ – 1947г.” То е създадено и функционира на основание на Закона за народните читалища, Закона за юридическите лица с нестопанска цел и този Устав.

(3)Народно читалище ,,Н.Й.ВАПЦАРОВ - 1947г.” има за седалище гр./сЧуковец, община Алфатар, където се намира и адреса на управлението му: обл. СИЛИСТРА, община Алфатар, гр./с Чуковец., ул.,,Първа.”.№ 3

Чл. 3. (1) Целта на читалището е да задоволява потребностите на местното население, свързани със:

1. Развитие и обогатяване на културния живот, социалната и образователна дейност в гр./с.Чуковец. и Общината;

2. Запазване на обичаите и традициите на българския народ;

3. Разширяване на знанията на гражданите и приобщаването им към ценностите и постиженията на науката, изкуството и културата;

4. Възпитаване и утвърждаване на националното самосъзнание;

5. Осигуряване на достъп до информация;

(2) **За постигане на целта по ал.1, читалището извършва следните основни дейности:**

1. Урежда и поддържа библиотека, читалня, фото-, фоно-, филмо- и / или видеотека;

2. Създава и поддържа електронни информационни мрежи;

3. Предоставя компютърни, интернет и информационни услуги на населението;

4. Развива, подпомага и популяризира любителското художествено творчество;

5.Организира школи, кръжоци, курсове, клубове, кино и видеопокази, празненства, концерти, чествания и младежки дейности;

6. Събира и разпространява знания за родния край;

7. Създава, съхранява и популяризира музейни и други сбирки с местно значение, съгласно Закона за културното наследство;

8. Извършва допълнителни дейности и услуги, свързани с предмета на основната му дейност, които не противоречат на Закона за народните читалища, Закона за юридическите лица с нестопанска цел и този устав, като използва приходите от тях за постигане на определените в устава му цели. НАРОДНО ЧИТАЛИЩЕ ,, Н.Й.ВАПЦАРОВ - 1947г.” гр./с.Чуковец **не разпределя печалба!**

9. НАРОДНО ЧИТАЛИЩЕ ,, Н.Й.ВАПЦАРОВ - 1947г.” гр./с.Чуковец може да участва в читалищни сдружения за постигане на целите, които си е поставило.

**ІІ. ГЛАВА ВТОРА. УЧРЕДЯВАНЕ /ПРЕОБРАЗУВАНЕ/.**

**Чл. 4.** (1) Читалище могат да учредят /преобразуват/ най-малко 50 дееспособни физически лица за селата или 150 дееспособни физически лица за градовете, които вземат решение на учредително събрание.

(2) Учредителното събрание приема устава на читалището и избира неговите органи. Уставът урежда:

1. Наименованието;

2. Седалището;

3. Целите;

4. Източниците на финансиране;

5. Органите на управление и контрол, техните правомощия, начина на избирането им, реда за свикването им и за вземане на решения;

6. Начина за приемане на членове и прекратяване на членството, както и реда за определяне на членския внос.

**Чл. 5.** (1)Читалището придобива качеството на юридическо лице с вписването му в регистъра на организациите с нестопанска цел на окръжния съд, в чийто район е седалището на читалището.

(2) Вписването на читалищата в регистъра на окръжния съд се извършва без такси по писмена молба от настоятелството, към която се прилагат:

1. Протоколът от учредителното събрание;

2. Уставът на читалището, подписан от учредителите;

3. Нотариално заверен образец от подписа на лицето, представляващо читалището, и валидният печат на читалището.

(3) В регистъра се вписват:

1. Наименованието и седалището на читалището и източникът на първоначалното му финансиране;

2. Уставът;

3.Имената на членовете на настоятелството и на проверителната комисия на читалището;

4. Името и длъжността на лицето, което представлява читалището;

5. Настъпилите промени по т.1 – 4.

(4) Всяка промяна в обстоятелствата по ал.3 трябва да бъде заявена в 14-дневен срок от възникването й.

**ІІІ. ГЛАВА ТРЕТА. ЧЛЕНСТВО В ЧИТАЛИЩЕТО.**

**Чл. 6.** Членството в читалището е свободно за всички дееспособни граждани без ограничения, щом те работят за постигане на целите на читалището и защитават неговите интереси.

**Чл. 7.** (1) Членовете на читалището са: индивидуални, колективни и почетни.

(2) Индивидуалните членове на читалището са български граждани. Те са действителни и спомагателни:

1. Действителни индивидуални членове на читалището могат да бъдат всички дееспособни, непоставени под запрещение лица навършили 18 години, които участват в дейността на читалището, редовно плащат членски внос, определен с решение на Общото събрание и имат право да избират и да бъдат избирани в неговите органи.

2. Спомагателни индивидуални членове на читалището са всички дееспособни, непоставени под запрещение лица, които не са навършили 18 години и работят за постигане на целите на читалището. Те могат да бъдат освободени от плащането на членския внос или да го заплащат в намалени размери, съобразно решенията на настоятелството. Спомагателните индивидуални членове на читалището нямат право да избират и да бъдат избирани в органите на ръководството на читалището. Те имат право на съвещателен глас.

(3) Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат: професионални организации; стопански организации; търговски дружества; кооперации и сдружения; културно-просветни и любителски клубове и творчески колективи.

(4) Почетни членове могат да бъдат български и чужди граждани с изключителни заслуги за читалището.

**Чл. 8.** (1) Кандидатите за действителни индивидуални членове подават писмено заявление до настоятелството на читалището, с което декларират, че желаят да станат членове на читалището, че познават и приемат Устава на читалището и ще работят за постигане на неговите цели.

(2) Кандидатурите се гласуват на заседание на настоятелството. На всеки член на читалището се издават съответните документи за членство.

(3) Приетият за действителен член на читалището плаща членския си внос по ред определен от настоятелството.

**Чл. 9.** При условията на чл. 11, ал. 3 от Закона за народните читалища, в читалището могат да членуват колективни членове. Те се приемат по писмено заявление на упълномощен представител на кандидатите за колективно членство и имат право на един глас.

**Чл. 10.** Колективни членове могат да бъдат:

1. Професионални организации;

2. Стопански организации;

3. Търговски дружества;

4. Кооперации и сдружения;

5. Културно-просветни и любителски клубове и творчески колективи.

**Чл. 11.** (1) Лицата, които имат особени заслуги към читалището се обявяват за почетни членове по решение на Общото събрание, по предложение на настоятелството или от членовете на читалището.

(2) На лицата по предходния член настоятелството издава съответните удостоверения.

**Чл. 12.** (1) Членовете на читалището имат право да:

1. Участват в управлението на читалището

2. Получават улеснен достъп до всички читалищни форми на дейност и прояви по ред определен от настоятелството;

3. Ползват с предимство културно - просветните форми на читалището;

4. Получават всякаква информация относно дейността на читалището и упражняват контрол върху нея.

(2) Членовете на читалището са длъжни:

1. Да спазват устава на читалището и решенията на неговите членове;

2. Да плащат лично и редовно членския си внос;

3. Да участват в пълния спектър от дейността на читалището;

4. Да вземат участие ежегодно в общите и отчетно - изборните събрания на читалището;

5. Да опазват имуществото и доброто име на читалището, както и да не уронват неговия престиж.

**Чл. 13.** (1) Членството в читалището може да се прекрати с решение на общото събрание, взето с ¾ мнозинство от общия брой на членовете в същото, когато член на читалището нарушава грубо настоящия устав и решенията на органите на НЧ „Н.Й.ВАПЦАРОВ – 1947г.”, или работи срещу неговите цели и интереси и му е причинил значителни вреди.

(2) Членството се прекратява и на основание отпадане:

1. При невнесен членски внос за предходната година ;

2. При неучастие в три последователни заседания на Общото събрание;

3. При системно неизпълнение на задължението за участие в дейността на читалището

4. По желание на самия член - с писмено заявление до настоятелството, както и при прекратяване или преобразуване на колективен член.

**ІV. ГЛАВА ЧЕТВЪРТА. ОРГАНИ НА УПРАВЛЕНИЕ НА ЧИТАЛИЩЕТО.**

**Чл. 14.**  Органи на читалището са общото събрание, настоятелството и проверителната комисия.

**Чл. 15.** (1) Върховен орган на читалището е общото събрание.

(2) **Общото събрание на читалището се състои от всички членове на читалището, имащи право на глас.**

**Чл. 16.** (1) Общото събрание:

1. Изменя и допълва устава;

2. Избира и освобождава членовете на настоятелството, проверителната комисия и председателя;

3. Приема вътрешните актове, необходими за организацията на дейността на читалището;

4. Изключва членове на читалището;

5. Определя основни насоки на дейността на читалището;

6. Взема решение за членуване или за прекратяване на членството в читалищно сдружение;

7. Приема бюджета на читалището;

8. Приема годишния отчет до 30 март на следващата година;

9. Определя размера на членския внос;

10. Отменя решения на органи на читалището;

11. Взема решения за откриване на клонове на читалището след съгласуване с общината;

12. Взема решение за прекратяване на читалището;

13.Взема решение за отнасяне до съда на незаконосъобразни действия на ръководството или отделни читалищни членове.

14. Взема решения за участие на читалището в читалищни сдружения.

15. Взема решение за откриване на клонове на читалището в населеното място, където е седалището му, или в селища от Общината.

(2) Решенията на общото събрание са задължителни за другите органи на читалището.

**Чл. 17.** (1) Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

(2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в населеното място, трябва да бъде залепена покана за събранието.

(3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(4) Решенията по чл.16, ал.1, т.1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

(5) Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

**Чл. 18.** (1) Изпълнителен орган на читалището е **настоятелството**, което се състои от **петима** членове, избрани за срок до 3 години. Същите не трябва да имат роднински връзки по права и съребрена линия до четвърта степен, както и по сватовство.

(2) Настоятелството:

1. Свиква ежегодно до 30 март общо събрание и през три години отчетно изборно събрание ;

2. Осигурява изпълнението на решенията на общото събрание;

3. Подготвя и внася в общото събрание проект за бюджет на читалището и утвърждава щата му в съответствие с дейностите, който развива.;

4. Подготвя и внася в общото събрание отчет за дейността на читалището;

5. Избира и назначава секретаря на читалището, утвърждава длъжностната му характеристика в периода на своя мандат съгласно изискванията на действащото законодателство.

(3) Настоятелството взема решение с мнозинство повече от половината от членовете си.То само определя реда на своята работа.

**Чл. 19.** (1) Председателят на читалището е член на настоятелството и се избира от общото събрание за срок до 3 години.

(2) Председателят:

1.Организира дейността на читалището съобразно закона, устава и решенията на общото

събрание;

2.Представлява читалището;

3.Свиква и ръководи заседанията на настоятелството ежемесечно и председателства общото и отчетно изборното събрание;

4.Отчита дейността си пред настоятелството, общото и отчетно – изборните събрания, пред Общинския съвет в срок до 30 март всяка година ;

5.Сключва и прекратява трудовите договори със служителите съобразно бюджета на

читалището въз основа решение на настоятелството, съобразени с трудово - правните взаимоотношения по КТ;

6. Представя в Общината План за развитие на читалищната дейност с приложение “Културен календар” за следващата календарна година в срок до 10.11.

7. Наблюдава воденето на протоколната книга на читалището и другата задължителна документация.

8. Води заповедна книга в съответствие с нормативната уредба за читалищата, КТ и др.

9. Грижи се за работещите в читалището съгласно КТ.

**Чл. 20.** (1)Секретарят на читалището:

1.Организира изпълнението на решенията на настоятелството, включително решенията за изпълнението на бюджета;

2. Организира текущата основна и допълнителна дейност;

3. Отговаря за работата на щатния и хонорувания персонал;

4. Представлява читалището заедно и поотделно с председателя.

5. Организира, води и представя документация на читалището.

6. Полага грижи за стопанисването и съхраняването на сградния фонд, читалищното имущество, библиотечния фонд, музейните сбирки.

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл. 21.** (1) Проверителната комисия се състои най-малко от трима членове, избрани за срок до 3

години.

(2) Членове на проверителната комисия не могат да бъдат лица, които са в трудово-правни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

(3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

(4) При констатирани нарушения проверителната комисия уведомява общото събрание на читалището, а при данни за извършено престъпление, общината и органите на прокуратурата.

**Чл. 22.** Не могат да бъдат избирани за членове на настоятелството и на проверителната комисия, и за секретари, лица които са осъждани на лишаване от свобода за умишлени престъпления от общ характер, както и лица който имат антиобществени прояви.

**Чл. 23.** (1) Членовете на настоятелството и проверителната комисия, включително председателят и секретарят, подават декларации за липса на конфликт на интереси и че не са „свързани лица” по смисъла на § 1 от ДР на Закона за предотвратяване и разкриване на конфликт на интереси, по реда и при условията на същия.

(2) Декларациите се обявяват на интернет страницата на читалището.

**V. ГЛАВА ПЕТА. ИМУЩЕСТВО И ФИНАНСИРАНЕ НА ЧИТАЛИЩЕТО.**

**Чл. 24.** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл. 25.** Читалището набира средства от следните източници:

1.Членски внос;

2. Културно-просветна и информационна дейност;

3. Субсидия от държавния и общинските бюджети;

4. Наеми от движимо и недвижимо имущество, рента от читалищни земи;

5. Дарения и завещания;

6. Други приходи.

**Чл. 26.** (1) Читалищното настоятелство изготвя годишния отчет за приходите и разходите, който се приема от общото събрание до 15.03. всяка година

(2) Отчет за изразходваните от бюджета средства се представя в общината ежегодно и на всяко тримесечие.

**Чл. 27** (1)Председателят на читалището ежегодно в срок до 10 ноември е длъжен да представи на кмета на общината предложение за развитие на читалищната дейност през следващата година.

(2) Председателят на читалището представя ежегодно до 15 март пред кмета на общината и общинския съвет доклад за осъществените дейности в изпълнение на програмата и за изразходваните от бюджета средства през предходната година.

**VІ. ГЛАВА ШЕСТА. ПРЕКРАТЯВАНЕ НА ЧИТАЛИЩЕТО.**

**Чл. 28.**(1)Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. Дейността му противоречи на закона, устава и добрите нрави;

2. Имуществото му не се използва според целите и предмета на дейността на читалището;

3. Е налице трайна невъзможност читалището да действа или не развива дейност за период от една година;

4. Не е учредено по законния ред;

5. Е обявено в несъстоятелност.

**Чл. 29.** (1) Разпределянето на останалото след удовлетворяването на кредиторите имущество се решава съгласно този устав, доколкото в закон не е предвидено друго. Ако решение не е било взето до прекратяването, то се взема от ликвидатора на читалището.

(2) Ако не съществуват лица по ал. 1 или ако те не са определяеми, имуществото преминава върху общината по седалището на читалището. Общината е длъжна да използва полученото имущество за дейност, възможно най-близка до целта на прекратеното читалище.

(3) Имуществото по предходните алинеи не може да се разпределя, продава или по какъвто и да било начин да се прехвърля на ликвидатор, назначен извън кръга на лицата по ал. 2, с изключение на дължимото им възнаграждение.

(4) Лицата, придобили имущество в резултат на извършената ликвидация по ал. 1-3, отговарят за задълженията на читалище до размера на придобитото.

**VІІ. ГЛАВА СЕДМА. АДМИНИСТРАТИВНО – СТОПАНСКО УПРАВЛЕНИЕ**

**Чл. 30.** Читалището може да развива стопанска дейност , свързано с предмета на основната му дейност или иновативни дейности търсени от хората от местната общност/социални услуги, кампании за набиране на средства и дарения в полза на пострадали, местни и национални инициативи и др. , в съответствие с действащото законодателство, като използва приходите от тях за постигане на определените в Устава му цели. Читалището не разпределя печалба.

**Чл. 31.** Читалището няма право да се разпорежда

А. С предоставения общински сграден фонд,

Б. С придобито имущество – ниви, книги, експонати на музейни сбирки, реквизит, костюми, технически средства, музикални инструменти , уредби, възмездно и безвъзмездно:

1. За хазартни игри;

2. За дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

3. За постоянно ползване от политически партии и организации;

4. На председателя, секретаря, щатния персонал, членовете на настоятелството и проверителната комисия и на членовете на техните семейства.

**Чл.32.** Читалището приема дарения, с договор за дарение и съблюдава волята на дарителите по отношение на дарението.

**Чл.33**. Читалището открива свои клон с решение на общото събрание на читалището в съответствие с действащата нормативна уредба.

**ІІІ. ГЛАВА ОСМА . ЗАКЛЮЧИТЕЛНИ РАЗПОРЕДБИ.**

**Чл. 34.** Читалището има свой кръгъл печат с надпис Народно читалище ,,Н.Й.ВАПЦАРОВ - 1947г.” с.Чуковец

**Чл.34.а.** Читалището има бланка за кореспонденция с лого: НЧ”Н.Й.ВАПЦАРОВ – 1947г “с.Чуковец ул.” Първа.” № 3 тел. 086282265 е – майл chitalishte vaptsarov @abv bg

**Чл.34.б. Ч**италището създава и поддържа своя уеб страница в интернет пространството с актуална информация за организационната и текущата си дейност.

**Чл. 35.** Празник на читалището е 23.07.

**Чл. 36.** Настоящият устав е изготвен на основание Законът за народните читалища и е приет от Отчетно изборното събрание на читалището на 29.11.2019 година с Решение № 1 вписано в протокол № 80 от Протоколната книга на читалището.

**Чл. 37**. За всички неуредени в този устав отношения се прилага Законът за народните читалища, Законът за юридическите лица с нестопанска цел и действащите в страната нормативни документи.

**Дата 29.11.2019г.**

**Гр. / с./ Чуковец…ул..”Първа”№ 3...**

**Протоколчик на събранието :**

**……………………………………………………….. …………………..**

**/ трите имена , написани собственоръчно/ /подпис/**

**Председател на събранието:**

**……………………………………………………….. …………………..**

**/ трите имена , написани собственоръчно/ /подпис/**

**СПИСЪК**

**НА ЧЛЕНОВЕТЕ НА ЧИТАЛИЩНОТО НАСТОЯТЕЛСТВО**

**ПРИ НЧ “Н.Й.ВАПЦАРОВ – 1947Г.” С.ЧУКОВЕЦ**

**ОБЩИНА АЛФАТАР**

1.Бюрхан Назми Акиф – Председател на читалището

2.Нериман Юсеин Ахмед – Секретар на читалището

3.Eмел Реджеб Мехмед – Член на ЧН

4.Гюлнар Халил Мехмед – Член на ЧН

5.Себат Февзи Адем – Член на ЧН

Членове на Проверителна комисия:

6.Нурай Бейзат Билял – Председател на ПК

7.Бингюл Ахмед Ахмед – Член на ПК

8.Мюнесер Халим Реджеб – Член на ПК

**Народно читалище”Н.Й.Вапцаров – 1947г.”с.Чуковец**

**Община Алфатар Област Силистра GSM: 0882990262**

***О Т Ч Е Т***

**за дейността на НЧ “Н.Й.Вапцаров – 1947г.”**

**с.Чуковец Общ.Алфатар Област Силистра**

**за 2019год.**

**НАРОДНИТЕ ЧИТАЛИЩА –** Български културно – просветни сдружения

Структури, които трябва да се запазват и укрепват в съвременните условия на

развитиена гражданското общество.

Основните направления и приоритети в читалищната дейност

в с.Чуковец са регламентирани от ЗНЧ, Общинската Културна Програма

и чрез изпълнение на Културния календар за 2019г.

ОСНОВНА ЦЕЛ на Читалището – водеща културна институция и притегателен център за всички хора.

* Осигуряване на равен достъп за всички жители на населеното място в Културните мероприятия по места, Общ.Алфатар и др.
* Активно участие на младежите и децата във всички читалищни дейности.
* Привличане на повече читатели в библиотеката.
* Участие в Дарителски кампании и в Проекти към МК
* Създаване на нови и привлекателни форми за работа в читалището.

ОСНОВНИ ДЕЙНОСТИ:

1.Библиотечна

- Уреждане и поддържане на библиотека.

- Обогатяване на библиотечния фонд със собствени средства, чрез дарения, при възможност чрез кандидатстване с Проект за книги към Министерство на културата.

- Мероприятия за повишаване на читателския интерес.

**Нов подход към децата с включване на забавления и игри!**

**Книгата – прозорче към света!**

Разглеждане на илюстрации, обсъждане и отговори на въпроси

от тях.

Четене на любими детски приказки с цел зараждане на интерес към книгата

Организирахме лятно четене на открито през м.юли в Парка на селото.

Запазихме групата за Автентичен турски фолклор, която се ангажира с представянето на читалището на фолклорни събори, концерти и дейностите по празнично - обредния календар.

През 2019г. взе участие на Бабин ден, Ден на жената – 8 ми Март, на Събора”Алфатарски багри” в Общината, в с.Бистра на Конкурс “Букет”, Денят на възрастните хора и други общоселски празници.

ГРУПА ЗА ХУД.СЛОВО С ДЕЦА /6 – 13г./

Детската група за худ.слово участва в Коледното тържество в с.Чуковец със специална програма, във всички празници от Културния календар на чит – то и национални празници.

/3 март, 24 май, 1 - 2 юни, 23 юли, 1 ноември и др./

ДЕТСКА ПЕВЧЕСКА ГРУПА “СЛАДКОПОЙНА ЧУЧУЛИГА”

Участва в Новогодишните празници, Ден на жената – 8 ми Март, Ден на детето

– 1 ви Юни, Рамазан байрам – 07.06., Ден на възрастните хора и др.

КРЪЖОК ПО ЦВЕТАРСТВО

Жените от кръжока по цветарство, участват в засаждане на цветя и поддържане

на градинките пред Кметството.

Помагат при изрязването на розите през есента.

КРЪЖОК ПО ПЛЕТИВО

Участниците в кръжока по плетиво правят изложба на продукцията си за Баба Марта,Деня на възрастните хора и Юбилеи.

- Мартеници, шапки, шалове, терлици, покривки за маса и за легло.

Художествените ни групи се включват активно в местни културни прояви, участват в събори, конкурси на регионално и национално ниво.

Културно масовата дейност на НЧ “Н.Й.Вапцаров – 1947г.”с.Чуковец започва

с тържества, общоселски чествания на Бабинден, Трифон Зарезан, Нац. Празник –

Трети Март, Деня на жената, Майските празници, Международният ден на детето – 01.06.,Празника посветен на Рамазан байрам – 07.06., Денят на възрастните хора, Деня на Народните будители и др.

Читалището ни работи с ориентация към най – младите ни жители в селото

предимно деца, ученици и младежи.

С огромно удоволствие отваряме читалището за тях и през почивните дни,

когато децата не са ангажирани за репетиции и танци.

Стремим се да отговорим на тяхната потребност от нови знания и духовно развитие.

Като единствен културен институт в нашето село, в читалището посрещаме дечицата с огромна радост и се радваме на тяхната жажда за знание , на обичта с

която ни даряват.

На празника посветен на Рамазан байрам – 07.06.2019г. се представиха чудесно

със стихове, песни и танци в присъствието на гости от Общ. Алфатар и Кмет –

г – жа Я. Господинова.

Участваха и децата от с.Бистра с песни и танци.

Изложба на тестяни изделия – пита, кекс, гюзлеми, баница, кифли с мармалад, баклава и дребни сладки.

КЛУБ ЛЮБИТЕЛ СЛАДКАР

Жените, участващи в него ходят на седянки през зимния период, като приготвят домашни сладки и баклава. / обмяна на опит /

Обменят си рецепти за кулинарни предизвикателства: торти, погачи, баници и др.

Подреждат изложба с дегустация по Новогодишните празници, на празника – Рамазан байрам, Празника на града в Общината.

МЛАДЕЖКИ КЛУБ ПО ИНТЕРЕСИ

Младежите помагат при организацията и осъществяването на празниците с украсяването на Чит. салон, подреждане на маси и столове, присъстват при репетиции на худ. групи и дават разнообразни идеи за тяхното осъществяване.

На 14.09. 2019г. – участваха в кампанията: Да изчистим България заедно!

**Всички сформирани групи, кръжоци, клубове към НЧ”Н.Й.Вапцаров – 1947г.”с.Чуковец се стремят за повдигане на духа и подобряване начина на живот на хората на село.**

**За по – голямо разнообразие чрез песни и танци.**

**За здравословен и пълноценен живот.**

На 06.12.2019г.Чит.Настоятелство подготви и прие на свое заседание

Отчета на НЧ “Н.Й.Вапцаров – 1947г.”с.Чуковец за 2019г.

При Общ бюджет за 2019г. – 9490 лв.

Събран членски внос – 50 лв.

Субсидирана численост – 1 бройка

Всяко тримесечие Председателят и секретарят на читалището внасяха в Община

Алфатар, дирекция ОА отчети разбити по пера за изразходваните финансови средства.

Читалищният секретар редовно посещава обученията в РЕКИЦ – Читалища

Силистра и Община Алфатар.

Пререгистрация на читалището е направено през 2016г.

Разполагаме с Библиотека, намираща се в сградата на Кметство с.Чуковец и

Читалищен салон оборудван с маси и столове за 300души.

Библиотеката ни разполага с 1300 тома литература и читатели – 65

/ деца и възрастни /

Читалищното настоятелство продължава работата за набиране на средства

за подпомагане на празничните тържества чрез дарения от ЕТ, Кооперации и

Земеделски производители.

**На 21.11.2019г. -** Организирахме Дарителска кампания за Коледа за пет годишно момиченце на име – Мелек,което в превод означава ангел.

Доброволци от селото събрахме средства за закупуване на дрехи, ботуши и кукла

за малката принцеса, която ходи на Детска градина в гр.Алфатар

Хранителни продукти и въглища за отопление през зимния период.

**ПО КОЛЕДА СЕ СЛУЧВАТ ЧУДЕСА! !!!**

Настоящият Отчет е приет на заседание на читалищното настоятелство

на 06.12.2019г. с Протокол № 84 и Решение – 1

Дата: 06.12.2019г.

Председател:

Б.Акиф

Секретар:

Н. Ахмед



НЧ „ Н.Й.ВАПЦАРОВ - 1947Г” С. ЧУКОВЕЦ ОБЩИНА АЛФАТАР

ОБЛАСТ СИЛИСТРА ул. „Първа” № 3 тел. 0882990262

**П Р О Г Р А М А**

**ЗА РАЗВИТИЕ ДЕЙНОСТТА НА НЧ „Н. Й. ВАПЦАРОВ – 1947г.”**

**С. ЧУКОВЕЦ ПРЕЗ 2020Г**.

**І. ВЪВЕДЕНИЕ**

Настоящата програма е разработена на основание чл. 26а, ал. 2 от Закона за народните читалища (ЗНЧ) и насоките за развитие на дейността на НЧ „ н. Й. Вапцаров – 1947г.”, приети на отчетното събрание на читалището през м. март 2019г. Програмата е съобразена с Плана за развитие на община Алфатар за периода 2014-2020г.

**ІІ. НАРОДНО ЧИТАЛИЩЕ „Н. Й. ВАПЦАРОВ – 1947г..”- с. ЧУКОВЕЦ**

НЧ „Н. Й. Вапцаров – 1947г.” е с над седемдесет годишна история, създадено от будното местно население на с.Чуковец успяло да запази множество традиции и обичаи, своя бит и фолклор. Голяма заслуга за неговото основаване имат : Кметове, Учители, Чиновници, Секретари и Музиканти от селото.

Читалището е с регистрация в Министерството на културата и със съдебна регистрация. Управлява се от Настоятелство и набира средства от членски внос, културно-просветна и информационна дейност, субсидия от държавния бюджет, наеми от движимо и недвижимо имущество, дарения и завещания, други приходи съгласно разпоредбите на чл. 21 от ЗНЧ.

По силата на § 4, ал. 1 от Предходни и Заключителни разпоредби на ЗНЧ на читалището е предоставен безвъзмездно за ползване и стопанисване сградния фонд. Разполагаме с просторен салон за концерти, театрални постановки и други масови мероприятия, малки зали и библиотека

В читалището работи един щатен служител.

Държавната субсидия за 2019 година е 9 490лева.

Книжният фонд на читалищната библиотека възлиза на 1 300тома.

Читателски картони притежават 65човека, а редовни посещения в читалището има

от 280 жители на селото.

Библиотеката в с. Чуковец разполага със зала за свободен достъп на възрастни.

Читалището в с.Чуковец има свой празнично – обреден календар, влючващ чествания на бележити дати и традиционни местни празници

Художествените колективи активно се включват в местните културни прояви, участват в събори, прегледи и фестивали на регионално и национално ниво.

Читалището в с.Чуковец периодично кандидатства и при одобрение работи по проекти към Министерството на културата за допълваща целева субсидия за ремонтни дейности, обновяване на библиотечните фондове, компютърно оборудване и сценични костюми. Ежегодно читалищният служител участва в обучения и семинари, организирани от РЕКИЦ „Читалища” гр. Силистра, Регионална библиотека „Партений Павлович”гр. Силистра, Ежемесечно в работни срещи с Общинска администрация Алфатар се провеждат обучения..

**ІІІ. ЦЕЛИ НА ПРОГРАМАТА**

1. **Основна цел**

   Читалищата - ***Местни общодостъпни центрове с културно-просветни, социални и граждански функции.***

2. Подцели

2.1. Развитие и обогатяване на културния живот, социалната и образователната дейност в с Чуковец и община Алфатар.

2.2. Проучване, възстановяване и запазване на обичаите и традициите в населените места.

  2.3. Разширяване на знанията на гражданите и приобщаването им към ценностите и постиженията на науката, изкуството и културата.

 2.4. Превръщане на читалищата в общодостъпни центрове за Библиотечно и информационно

осигуряване на населението.

2.5 Развитие и утвърждаване на духовните и културни ценности на гражданското общество.

**ІV. ОСНОВНИ ЗАДАЧИ**

1. Разгръщане на културно-просветната дейност на читалищата сред населението.

2. Разкриване и опазване на културното наследство.

3. Осигуряване равен достъп на гражданите до културните ценности.

4. Подпомагане на любителското художествено творчество и продължаване на местните и националните културни традиции.

5. Обогатяване и развиване на библиотеките като средище за информация, комуникация, обучение, знания и културна дейност.

6.Прилагане на иновативни подходи за повишаване на читателския интерес и за привличане на по-широк кръг от населението за участие в културния живот на с.Чуковец.

7. Активно включване в Програмата на Национална стратегия „Учене през целия живот” .

**V. ДЕЙНОСТИ ПО ПРОГРАМАТА**

**1. Библиотечно дело 2020г.**

|  |  |  |  |
| --- | --- | --- | --- |
| № | Дейност | Срок | Изпълнител |
| 1.1. | Уреждане и поддържане на библиотека | През цялата година | Читалището |
| 1.2 | Обогатяване на библиотечния фонд – със собствени средства, чрез дарения, при възможност чрез кандидатстване по програми към Министерството на културата | През цялата година | Читалището |
| 1.3 | Мероприятия за повишаване на читателския интерес:   * литературни четения, * викторини, * представяне на нови книги, * подредба на изложбени кътове с книги по случай годишнини на известни автори, * дейности по случай Седмицата на детската книга, * награждаване на читатели на библиотеката | През цялата година | Читалището |
| 1.4 | „Ваканция в библиотеката” | М. август 2020г. | Читалището |
| 1.5 | Предоставяне на компютърни игри на децата. | През цялата година | Читалището |
| 1.6 | Работа за създаване на обществена колекция от исторически книги. | През цялата година | Читалището |

**2. Ремонт, поддръжка и обогатяване на МТБ**

|  |  |  |  |
| --- | --- | --- | --- |
| **№** | **Дейност** | **Срок** | **Изпълнител** |
| **1.** | **Кандидатстване пред общината за**  **Полагане на ламинат или теракот в Салона на читалището.**  **Изграждане на кухненски бокс с чешма и мивка в малкото помещение пред салона на чит- то.** | **2020г.** | **Председателя** |

**3.Подготовка, кандидатстване и реализиране на проекти по програмите на Европейския съюз.**

|  |  |  |  |
| --- | --- | --- | --- |
| № | Дейност | Срок | Изпълнител |
| **1.** | **Проект за основен ремонт на Библиотеката - отстраняване на теч от тавана, закърпване около прозорци, полагане на ламинат на пода и боя. Обзавеждане с нови мебели – маса, столове, шкафове за документи и библиотека за нареждане на всички книги.** | **2020г.** | **Настоятелството** |

**4. Обучения и семинари – организиране и участие**

|  |  |  |  |
| --- | --- | --- | --- |
| № | Дейност | Срок | Изпълнител |
| **1.** | **Обучение на чит. библиотекари от общината по библиотечно дело, КИН, организационна дейност** | **През годината** | **Секретар**  **Библиотекар** |
| **2.** | **Участие на читалищния секретар в работни срещи, семинар и и др. На областно ниво.** | **През годината** | **Секретар**  **Библиотекар** |

**5. Развиване дейността на читалищните художествени колективи, организиране на школи, кръжоци и клубове**

|  |  |  |  |
| --- | --- | --- | --- |
| № | Дейност | Срок | Форма, ръководител, брой участници, |
| 2.1 | Развиване и подпомагане дейността на съществуващите художествени колективи, кръжоци и клубове към НЧ”Н.Й.Вапцаров –1947г.”  с.Чуковец | **През годината** | 1.Група за худ.слово с деца  / 6 – 13г./ р-л Н.Ахмед – 9 деца  2.Автентична група за турски фолклор р-л Н.Ахмед – 8 жени  3.ДГ”Сладкопойна чучулига”  р-л Н.Ахмед – 5бр.  4.Кръжок по цветарство – 5бр.  5.Кръжок по плетиво – 6бр.  6.Клуб любител сладкар – 6бр.  7.Клуб млад спортист – 8 бр. |
|  |  |  |  |

**6. Участия на читалищните художествени колективи в регионални и национални събори, прегледи и фестивали – според възможностите ни.**

**Участие в Празника на гр.Алфатар – 04.09.2020г.**

**7. Участие в Събора “Алфатарски багри” 11.05.2020г.**

**Алфатар,**

**С чит.от общината**

**8. Организиране и провеждане на празненства, концерти, чествания и събори**

**На 01.05.2020г. – Сбор на с.Чуковец в местността Челебии**

НЧ „ Н.Й.ВАПЦАРОВ - 1947Г” С. ЧУКОВЕЦ ОБЩИНА АЛФАТАР

ОБЛАСТ СИЛИСТРА

**КУЛТУРЕН КАЛЕНДАР ЗА 2020Г.**

|  |  |  |  |  |
| --- | --- | --- | --- | --- |
| ДАТА | МЯСТО | КУЛТУРНА ПРОЯВА | ОРГАНИЗАТОРИ | ЗА КОНТАКТИ |
| 10.01.2020г. | С.ЧУКОВЕЦ | НА ПЪРЗАЛКАТА  - Зимни игри с децата от селото. | СЕКРЕТАР И КМЕТ | 0882990262 |
| 12.01.2020г. | БИБЛИОТЕКА | “ ХРИСТО БОТЕВ – НАЦИОНАЛЕН  ИДЕАЛ.” | СЕКРЕТАР | 0882990262 |
| 21.01.2020г. | САЛОН НА ЧИТАЛИЩЕТО | БАБИН ДЕН – Празнично тържество на жените от с.Чуковец и  с.Цар Асен | СЕКРЕТАР И КМЕТ | 08628 2265 |
| 09.02.2020г. | БИБЛИОТЕКА | ИЗЛОЖБА на Детски рисунки -  ЗИМЕН ПЕЙЗАЖ | СЕКРЕТАР | 08628 2265 |
| 14.02.2020г. | САЛОН НА ЧИТАЛИЩЕТО | ТРИФОН ЗАРЕЗАН - Общоселско увеселение | СЕКРЕТАР И КМЕТ | 0882990262 |
| 19.02.2020г. | БИБЛИОТЕКА | ВАСИЛ ЛЕВСКИ – Беседа за Апостола на Свободата | КМЕТ И СЕКРЕТАР | 08628 2265 |
| 01.03.2020г. | ЧИТАЛИЩЕТО | ДЕН НА БЪЛГАРСКАТА МАРТЕНИЦА - изложба | СЕКРЕТАР | 0882990262 |
| 03.03.2020г. | ОБЩ.АЛФАТАР | НАЦИОНАЛЕН ПРАЗНИК НА РЕПУБЛИКА БЪЛГАРИЯ – Тържество и Поднасяне на венци пред Паметника на ХР.Ботев | КМЕТ И СЕКРЕТАР | 0882990262  086282265 |
| 08.03.2020г. | САЛОН НА ЧИТАЛИЩЕТО | МЕЖДУНАРОДЕН ДЕН НА ЖЕНАТА – Общоселско тържество  Жената – извор на вдъхновение и красота | СЕКРЕТАР | 0882990262 |
| 22.03.2020г. | С.ЧУКОВЕЦ  М.Челебии | ПЪРВА ПРОЛЕТ  - Поход с децата  Пролет здравей! | СЕКРЕТАР | 0882990262 |
| 01.04.2020г. | ЧИТАЛИЩЕТО | ДЕН НА ХУМОРА И ШЕГАТА – Забавно шоу с младежите.  “СВЕТЪТ Е ОЦЕЛЯЛ, ЗАЩОТО СЕ Е СМЯЛ” | СЕКРЕТАР | 0882990262 |
| 02.04. - 07.04.2020г. | БИБЛИОТЕКА | СЕДМИЦА НА ДЕТСКАТА КНИГА – четене на любими приказки и беседа,  Детско утро”Букви  мои” | СЕКРЕТАР | 0882990262 |
| 04.2020г. | ФОАЙЕТО НА ЧИТАЛИЩЕТО | ЦВЕТНИЦА, ВРЪБНИЦА – Изложба на аранжирани букети, икебана | СЕКРЕТАР | 0882990262 |
| 04.2020г. | ЧИТАЛИЩЕТО | ВЕЛИКДЕН – Боядисване на Великденски яйца и приготвяне на козунаци - дегустация | КМЕТ И СЕКРЕТАР | 08628 2265 |
| 22.04.2020г. | КМЕТСТВО С.ЧУКОВЕЦ | ДЕН НА ЗЕМЯТА И ХОРАТА – Почистване и беседа – Чиста Екологична среда! | СЕКРЕТАР | 0882990262 |
| 01.05.2020г. | МЕСТНОСТТА  ЧЕЛЕБИИ  - Празник на открито | СБОР НА СЕЛОТО  **-** жители и гости. | КМЕТ И СЕКРЕТАР | 08628 2265  0882990262 |
| 09.05.2020г. | ЧИТАЛИЩЕТО | ДЕН НА ЕВРОПА – Почистване и беседа за ЕВРОПА  и ЕС | КМЕТ И СЕКРЕТАР | 08628 2265 |
| 11.05.2020г. | ОБЩ.АЛФАТАР | УЧАСТИЕ В СЪБОРА  “АЛФАТАРСКИ  БАГРИ” | ОБЩ.АЛФАТАР,  ЧИТАЛИЩА | 0882990262 |
| 17.05.2020г. | С.ЧУКОВЕЦ | ДЕН НА БЪЛГАРСКИЯТ СПОРТ – футбол, състезание с велосипеди. | КМЕТ И СЕКРЕТАР | 08628 2265 |
| 22 – 24 май  Дни на българската просвета и култура | ЧИТАЛИЩЕТО | Четене на открито по почина “Голямото четене,” Беседа посветена на братята Кирил и Методий | ОБЩ.АЛФАТАР,  ЧИТАЛИЩА,УЧИЛИЩЕ | 0882990262 |
| 01.06.2020г. | ПЛОЩАДА ПРЕД КМЕТСТВОТО | МЕЖДУНАРОДЕН  ДЕН НА ДЕТЕТО  Празнично тържество с децата – “Детство мое,”  Игри с награди. | СЕКРЕТАР | 0882990262 |
| 02.06.2020г. | КМЕТСТВО | ДЕН НА БОТЕВ И  НА ПАДНАЛИТЕ  ЗА СВОБОДАТА  НА БЪЛГАРИЯ | СЕКРЕТАР И КМЕТ | 08628 2265 |
| 16.06.2020г. | ГРАДИНКИТЕ ПРЕД КМЕТСТВОТО | НА РАБОТА  ПО НИВЯ И  ГРАДИНИ | СЕКРЕТАР | 0882990262 |
| 06.2020г. | С.ЧУКОВЕЦ | РАМАЗАН БАЙРАМ – Изложба на кулинарни изделия | МЕСТНОТО НАСЕЛЕНИЕ | 08628 2265 |
| 23.07.2020г. | ЧИТАЛИЩЕТО | ПАТРОНЕН ПРАЗНИК – Тържество с децата  за Писателя и поета  Н.Й.ВАПЦАРОВ | СЕКРЕТАР И КМЕТ | 0882990262 |
| 25.07.2020г. | ИГРИЩЕТО | СПОРТНО РАЗВЛЕКАТЕЛНИ  ИГРИ И СЪСТЕЗАНИЯ С ВЕЛОСИПЕДИ | СЕКРЕТАР | 0882990262 |
| 01.08.2020г. | С.ЦАР АСЕН | ДЕН НА ГРАДИНАРЯ - изложба | СЕКРЕТАР И МЕСТНОТО НАСЕЛЕНИЕ | 0882990262 |
| 08.2020г. | ГОРАТА | ВАКАНЦИЯ, ЗДРАВЕЙ  Разходка с децата | СЕКРЕТАР | 0882990262 |
| 09.2020г. | С.ЧУКОВЕЦ | КУРБАН БАЙРАМ | СЕКРЕТАР, КМЕТ | 0882990262 |
| 04.09.2020г. | ОБЩ.АЛФАТАР | УЧАСТИЕ В ПРАЗНИКА НА  ГРАДА - Изложба | СЕКРЕТАР И КМЕТ | 08628 2265 |
| 01.10.2020г. | САЛОН НА ЧИТАЛИЩЕТО | ДЕН НА ВЪЗРАСТНИТЕ ХОРА – Поздравления и почерпка | СЕКРЕТАР | 0882990262 |
| 15.10.2020г. | САЛОН НА ЧИТАЛИЩЕТО | ИЗУЧАВАНЕ НА  НОВИ ПЕСНИ  И БЪЛГ.ХОРА | СЕКРЕТАР | 0882990262 |
| 01.11.2020г. | БИБЛИОТЕКА | ДЕН НА НАРОДНИТЕ БУДИТЕЛИ – Беседа | СЕКРЕТАР | 0882990262 |
| 12.11.2020г. | САЛОН НА ЧИТАЛИЩЕТО | ВЕЧЕР НА СЕМЕЙСТВОТО –  Общоселско увеселение | СЕКРЕТАР | 0882990262 |
| 23 - 30.12.  2020г. | САЛОН НА ЧИТАЛИЩЕТО | НОВОГОДИШНИ  ПРАЗНИЦИ –  Посрещане на КОЛЕДА и НОВА ГОДИНА  Да се хванем за ръце и потропнеме хорце! | СЕКРЕТАР И КМЕТ | 08628 2265 |

Календара за Културно – историческите събития и прояви през 2020г. в НЧ “Н.Й.Вапцаров – 1947г.” с.Чуковец Община Алфатар Област Силистра е приет на Заседание на Читалищното

Настоятелство с Протокол № 81и Решение № 1.

**VІ. ФИНАНСОВ ПЛАН ЗА 2019г. НА НЧ „ Н. Й. ВАПЦАРОВ-1947г.” С. ЧУКОВЕЦ**

**VІІ.ЗАКЛЮЧЕНИЕ**

*Настоящата годишна програма е отворена за допълнения.*

*Настоящата програма е приета на заседание на Настоятелството на*

*17.10. 2019г. с Решение № 2 от Протокол № 81.*

*СЕКРЕТАР:.................................*

*Нериман Ахмед*